પ્રચાર માટે તમે ઘણા ચિત્ર-વિચિત્ર નુસ્ખાઓ જોયા હશે પરંતુ કરાચીના એક નેતાએ તો બધી હદો પાર કરી હતી. ગંદકી તરફ લોકોનું ધ્યાન ખેંચવા માટે આ નેતાએ ગટરના પાણીમાં બેસીને પોતાનો ચૂંટણી પ્રચાર કર્યો હતો. કરાચીમા એનએ-243 વિસ્તારના સ્વતંત્ર ઉમ્મેદવાર એવા અયાઝ મેમન મોતીવાલે ચૂંટણી પ્રચાર માટે અનોખો રસ્તો અપનાવ્યો છે. ગટરના પાણીમાં બેસીને વોટ માંગતો આ નેતા પ્રજાને જણાવા માંગે છે કે લોકો ગંદકી અને ખોટી ગટર વ્યવસ્થાથી ત્રસ્ત થઈ ગયા છે અને તે એમના દુખને સમજે છે.